[pic] | EUROOPA ÜHENDUSTE KOMISJON |

Brüssel 26.11.2008

KOM(2008) 829 lõplik

2005/0239 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU DIREKTIIVI KOHTA, millega muudetakse direktiivi 2002/59/EÜ, millega luuakse ühenduse laevaliikluse seire- ja teabesüsteem

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2005/0239 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU DIREKTIIVI KOHTA, millega muudetakse direktiivi 2002/59/EÜ, millega luuakse ühenduse laevaliikluse seire- ja teabesüsteem

(EMPs kohaldatav tekst)

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2. Taust

Ettepaneku Euroopa Parlamendile ja nõukogule edastamise kuupäev: | 9.1.2006 |

Euroopa Majandus- ja Sotsiaalkomitee arvamuse kuupäev: | 13.9.2006 |

Regioonide Komitee arvamuse kuupäev: | 15.6.2006 |

Euroopa Parlamendi arvamuse kuupäev (esimene lugemine): | 25.4.2007 |

Ühise seisukoha (ühehäälse) vastuvõtmise kuupäev: | 06.6.2008 |

Euroopa Parlamendi arvamuse kuupäev (teine lugemine): | 24.9.2008 |

3. ETTEPANEKU EESMÄRK

Kõnealune ettepanek on meresõiduohutuse kolmanda paketi üks osa ning selle eesmärk on kehtivat direktiivi 2002/59/EÜ täiendada, tõhustada ja muuta see selgemini mõistetavaks järgmiselt.

- Muuta selgemaks ja tõhustada praegu kehtiva direktiivi sätteid, mis käsitlevad merehätta sattunud laevade ohututesse paikadesse vastuvõtmist. Merehätta sattunud laevade ohutusse paika vastuvõtmise põhimõtet tuleks rakendada, kui olukorra hindamise alusel ei võeta muud seisukohta. Ühtlasi tuleks tagada, et kõige sobivama ohutu paiga määramiseks volitatud sõltumatud ametiasutused oleksid selgelt kindlaks määratud ning et nende käsutuses oleks kiire otsuse tegemiseks vajalikud andmed, sealhulgas üksikasjalik teave selliste rannikualade kohta, mida oleks võimalik varjupaigana kasutada.

- Kohustus paigaldada automaatsed identifitseerimissüsteemid (AIS – Automatic identification Systems), mis võimaldavad automaatselt identifitseerida üle 15 meetri pikkused kalalaevad. Kõnealuste seadmete abil on võimalik kalalaevu paremini identifitseerida ja nende asukoht täpsemini kindlaks teha (eelkõige saavad sel viisil kalalaevu identifitseerida kaubalaevad), vähendades sellega kalalaevadega seotud õnnetuste ohtu.

- Telemaatilise andmevahetusvõrgu SafeSeaNet üldine kasutuselevõtmine. Kõnealune komisjoni väljatöötatud ning Euroopa Meresõiduohutuse Ameti kasutatav süsteem võimaldab merendusküsimustega tegelevatel ametiasutustel saada täpset ülevaadet laevade liikumisest ning nende lastist.

- Lastisaatja kohustus edastada kaptenile üksikasjalik teave lasti kohta võimaldab tänu toodete füüsikalis-keemiliste omaduste paremale tundmisele tõhusamalt tegutseda võimaliku merereostuse korral.

- Sätted, mis võimaldavad rannikuriikidel võtta asjakohaseid meetmeid, et vähendada Euroopa Liidu teatavate põhjapoolsete merealade jääoludest tingitud võimalikku ohtu laevaliiklusele. Kõnealune küsimus on eriti oluline, võttes arvesse ohte seoses Läänemerel transporditavate üha suuremate naftakogustega.

4. Komisjoni arvamus Euroopa Parlamendi muudatusettepanekute kohta

4.1. Muudatused, millega komisjon nõustub

4.1.1. Muudatused, millega komisjon nõustub täielikult

Komisjon nõustub täielikult järgmiste muudatustega.

- Muudatused, millega parandatakse komisjoni ettepanekut ohutute paikade küsimuses seoses laevade ohututesse paikadesse vastuvõtmise plaanidega (muudatusettepanekud 8, 41, 42) ja kindlustusega (muudatusettepanek 52).

- Teatavad muudatused, mis käsitlevad laevade kaugtuvastuse ja kaugseire Euroopa andmekeskuse loomist (muudatusettepanek 13), mereohutuse teabevahetussüsteemi SafeSeaNet (muudatusettepanekud 11 ja 55), meremeeste õiglast kohtlemist (muudatusettepanekud 6 ja 24), meresõitu jääoludes (muudatusettepanek 37), ohtlike kaupade veoga seotud tingimusi (muudatusettepanek 34).

- Muudatused, mis on seotud komiteemenetlusega, vastavustabelitega ja direktiivi jõustumisega (muudatusettepanekud 16, 57 ja 59).

- Muudatusettepanekud 17, 19, 20, 22, 23, 25, 27, 44, 45, 46, 48, 49, 50 ja 51, mis hõlmavad direktiivi (laevaomanike tsiviilvastutuse ja kindlustuse kohta) sellise ettepaneku elemente, mis moodustab meresõiduohutuse kolmanda paketi teise osa, ja mis ei ole Euroopa Parlamendis toimunud teise lugemise ajaks veel nõukogus heaks kiidetud. Komisjon märgib, et kõnealuse ettepaneku osas jõuti poliitilisele kokkuleppele nõukogu 9. oktoobri 2008. aasta istungil.

4.1.2. Muudatused, millega komisjon nõustub osaliselt

Komisjon nõustub osaliselt järgmiste muudatustega.

- Muudatusettepanekud 10 ja 35, mis käsitlevad selliste sadamate majandusliku kahju hüvitamist, mis võtavad vastu raskustesse sattunud laevu. Komisjon toetab täielikult ühte kõnealuste muudatusettepanekute eesmärki, millega rõhutatakse, kui oluline on, et liikmesriigid ratifitseeriksid ja/või rakendaksid rahvusvahelised konventsioonid reostuskahjude hüvitamise kohta. Liikmesriikide kohustus katta kõik laeva vastuvõtmisest tulenevad kulud ja hüvitada sellega seotud kahjud on ülemäärane ning põhjustab juriidilisi ja praktilisi probleeme. Komisjoni soovib, et liikmesriigid kehtestaksid õigusliku raamistiku, mis võimaldab vajaduse korral selliseid kahjusid hüvitada.

- Muudatusettepaneku 38 eesmärk on kohustada liikmesriike järgima meremeeste õiglast kohtlemist käsitlevaid IMO suuniseid. Komisjoni arvates peaksid liikmesriigid võtma kõnealuseid suuniseid arvesse, kuid suuniste ühenduse õigusnormidega kohustuslikuks muutmine ei ole tõenäoliselt võimalik, pidades silmas et suunised on peamiselt seotud kohtulike ja kriminaalmenetlustega, omamata otsest seost direktiivi eesmärkidega.

- Komisjonil ei ole vastuväiteid seoses komiteemenetluse kohaldamisala käsitleva muudatusettepaneku 15 eesmärkidega. Kõnealune muudatus on siiski üleliigne, võttes arvesse direktiivi 2002/59/EÜ artiklite 27 ja 28 sätteid, ning seda tuleb käsitleda kõnealuste artiklite kontekstis.

4.1.3. Muudatused, millega nõustutakse põhimõtteliselt ja/või mis tuleb ümbersõnastada

- Muudatusettepanek 2, mis käsitleb laevade lähijälgimise AIS-süsteemide ühendamist kalanduse kontrolliks kasutatavate VMS-süsteemidega.

- Muudatusettepanekud 5, 7, 9, 26, 39 ja 43, mis käsitlevad eelkõige laevade ohututesse paikadesse vastuvõtmise otsustusprotsessi ja „ohutute paikade” plaane.

- Muudatusettepanekud 12, 28 ja 30, mis käsitlevad laevade kaugtuvastuse ja kaugseire Euroopa andmekeskuse loomist, mis võimaldab liikmesriikide lipu all ja ELi rannikust kaugemal sõitvate laevade kaugseiret.

- Muudatusettepanekud 1, 3, 14, 35 ja 56, mis käsitleb direktiivi alusel saadud salastatut teavet, st teave, mida laevad edastavad AIS või LRIT- süsteemide kaudu või liikmesriikide vahel teabevahetusvõrgu SafeSeaNet kaudu vahetatav teave.

- Muudatusettepanek 54, millega võimaldatakse direktiivi III lisa raames arendada välja teabevahetusvõrgu SafeSeaNet koostisosad.

- Muudatusettepanek 18, mis käsitleb direktiivi alusel saadud teabe kasutamist mereohutuse tagamisel.

- Muudatusettepanek 4, mille eesmärk on tõhustada kontrolli selliste ehitus- ja hooldusnõuete üle , mida kohaldatakse meresõidu suhtes, mis toimub jääoludes.

- Muudatusettepanek 21, millega kohustatakse laevu teatama rannikualade ametiasutustele laeva pardal oleva laevamasuudi kogus, olenemata koguse suurusest.

- Muudatusettepanekud 31, 32 ja 33, millega tugevdatakse direktiivi sätteid, mis käsitlevad teavet, mida lastisaatja peab ohtlikke või saastavate kaupade laeva pardale võtmisel esitama.

- Muudatusettepanek 29, mille eesmärk on vähendada ühenduse sadamaid kasutavate regulaarvedude koormust, mis on seotud sadamasse sisenemise teavitamisega.

4.2. Muudatused, mille komisjon tagasi lükkab

Ühtegi muudatusettepanekut ei lükatud tagasi.

5. KOKKUVÕTE

Vastavalt EÜ asutamislepingu artikli 250 lõikele 2 muudab komisjon oma ettepanekut eespool osutatud viisil.